Tilknytningskravet

Tilknytningskravet anfører, at der som udgangspunkt kun gives ægtefællesammenføring, hvis ægtefællernes samlede tilknytning til Danmark er større end deres samlede tilknytning til et andet land.

Når Udlændingestyrelsen skal afgøre, om tilknytningskravet er opfyldt, lægges der blandt andet vægt på:

- Hvor lang tid den herboende og ansøger har boet eller opholdt sig i Danmark

- Om én eller begge har tilknytning til andre personer i Danmark, for eksempel familie

- Om én eller begge har forældremyndighed over eller samværsret med mindreårige børn i Danmark

- Om én eller begge har gennemført et uddannelsesforløb eller har fast tilknytning til arbejdsmarkedet i Danmark

- Hvilke danske sprogfærdigheder, parterne har

- Hvor stor en tilknytning ægtefællerne har til et andet land, herunder om den herboende ægtefælle har været på længerevarende besøg eller har boet i ansøgerens hjemland

- Om den udenlandske ægtefælle har børn eller anden familie i et andet land

Kilde: Udlændingestyrelsen